Escola Superior de Conservació i Restauració de Béns Culturals de Catalunya

Escola Superior de Conservació i Restauració de Béns Culturals de Cataluny delakoa (ESCRBCC, Kultura Ondasunen Kontserbazio eta Zaharberritzerako Kataluniako Goi Eskola), Bartzelonan kokatuko ikastetxe bat da, kontserbazio eta zaharberritze ikasketetan berezitua da, gradu mailako formakuntza ematen duena. Kataluniako Generalitatearen Hezkuntza Sailaren mendeko goi-mailako ikastetxe ofizial eta publikoa da. Egoitza du Bartzelona hirian.

 Ezaugarriak 
Kataluniako Kultura Ondasunen Kontserbaziorako eta Zaharberritzeko Goi Eskola 1991n sortu zen, Kataluniako arte-irakaskuntzen matrize historikoa den Escola de la Llotja bikoiztearen ondorioz. Ondarearen kontserbazioan eta zaharberritzean espezializatutako profesionalen gero eta eskaera handiagoari erantzuteko sortu zen. Ordura arte, Bartzelonako Unibertsitateko Arte Ederren Fakultatean bakarrik ikas zitekeen kontserbazioa, baina ez zegoen titulazio espezifikorik.

ESCRBCCn ematen den prestakuntzak garrantzi berezia ematen dio kontserbazioaren eta zaharberritzearen izaera zientifiko eta espezializatuari. Lau espezialitate egin daitezke: ondasun arkeologikoak, dokumentu grafikoak, eskultura eta pintura. Gainera, ikasleek kanpo-praktikak egiten dituzte Eskolak lankidetza-hitzarmenak dituen erakunde eta museoetan. ESCRBCC Erasmus programako ikasleen zentro hartzaile eta igorlea da. Graduondoko eta master ikasketak ere eskaintzen ditu.

Eskolak Unicum izeneko aldizkaria argitaratzen du, kontserbazio eta zaharberritze gaietan espezializatutako katalanezko argitalpen nagusitzat jotzen dena. 2001. urtetik urtero argitaratzen da.

Bere prestakuntza-jarduera indartzeko, Eskolak hainbat erakunde, museo eta ondare-zentrorekin lan egiten du. Zuzendu dituen lanen artean 2001 eta 2009 urteen artean Montblanc-eko San Miquel eliza egin eta Erdi Aroko formara eraberritzea ahalbidetu zuen.

Kataluniako Unibertsitate Sistemaren Kalitate Agentziak (AQU Catalunya) 2018ko otsailean argitaratutako lazterlanaren arabera, ESCRBCCko graduatuek %72,7ko portzentaian lortzen zuten beren alorrarekin erlazioa zuten lanetan kontratua.

 Erreferentziak 

 Kanpo estekak 

Kategoria:Kontserbazioa eta errestaurazioa
Kategoria:Kataluniako ikastetxeak